मीटिंग नहीं करने की बना रहीं योजना, कंपनियों का फोकस स्टाफ बनाए रखने पर
45% companies re-designing work culture, श की 45 फीसदी कंपनियां वर्क कल्चर री-डिजाइन कर रही हैं। नो-मीटिंग डे और काम को लेकर सकारात्मक माहौल जैसे उपाय इसमें शामिल हैं।
देश की 45 फीसदी कंपनियां वर्क कल्चर री-डिजाइन कर रही हैं। नो-मीटिंग डे और काम को लेकर सकारात्मक माहौल जैसे उपाय इसमें शामिल हैं। 93 फीसदी कंपनियां कर्मचारियों को बनाए रखने की रणनीति पर काम कर रही हैं।
दिलचस्प है कि 30 फीसदी कंपनियों को अंदाजा ही नहीं है कि भविष्य में उन्हें किस तरह के स्किल की जरूरत होगी। अमेरिकी कंसल्टिंग फर्म मर्सर के एक सर्वे में टेक्नोलॉजी, ऑटोमोबाइल, मैन्युफैक्चरिंग और फाइनेंशियल सर्विसेज सेक्टर के 8 लाख कर्मचारियों का प्रतिनिधित्व करने वाले 124 एचआर लीडर्स की राय जानी गई।
रिक्रूटमेंट फर्म टीमलीज की करिअर आउटलुक रिपोर्ट के मुताबिक, करीब 62% कंपनियों ने इस साल जनवरी से जून के बीच बड़ी संख्या में फ्रेशर्स को हायर करने का इरादा रखती हैं। वैश्विक स्तर पर 14% कंपनियों ने कहा था कि वे 2023 की पहली छमाही में फ्रेशर्स को हायर करेंगी। वहीं, एशिया-प्रशांत (एपीएसी) क्षेत्र में ऐसी राय रखने वाली कंपनियों की संख्या 23% थी।
